Moterų lygos 2022 - 2023 m. NUOSTATAI

Patvirtinta Asociacijos ,,Moterų krepšinio lyga“ valdybos posėdyje 2022m. rugpjūčio 30d.

**Turinys**

1. [TIKSLAI 3](#_TOC_250020)
2. [VADOVAVIMAS 3](#_TOC_250019)
3. VARŽYBOS 3
   1. Varžybų taisyklės 3
   2. [Dalyvaujantys klubai 4](#_TOC_250018)
   3. [Komandos paraiška ir žaidėjų registravimas 4](#_TOC_250017)
   4. [Papildomas žaidėjų registravimas 6](#_TOC_250016)
4. [REGISTRUOTI ASMENYS 8](#_TOC_250015)
5. [PALEIDŽIAMASIS RAŠTAS 9](#_TOC_250014)
6. [ČEMPIONATO SISTEMA IR TURNYRINĖ LENTELĖ 10](#_TOC_250013)
7. [APDOVANOJIMAI 10](#_TOC_250012)
8. [ČEMPIONATO TVARKARAŠTIS 11](#_TOC_250011)
9. OFICIALUS 2020 - 2021 M. MOTERŲ KREPŠINIO LYGOS KAMUOLYS . 12 10. ARENOS 12

[10.12. Žiniasklaida 13](#_TOC_250010)

1. [FILMAVIMAS, NUOTRAUKOS 13](#_TOC_250009)
2. [MEDICININIAI REIKALAVIMAI 14](#_TOC_250008)
3. [RINKODARA, INFORMACINĖS TECHNOLOGIJOS IR VIEŠIEJI RYŠIAI 14](#_TOC_250007)
4. [OFICIALŪS ASMENYS IR KOMANDŲ ATSTOVAI 15](#_TOC_250006)
5. [DRAUSMINĖS SANKCIJOS 16](#_TOC_250005)
6. ATSAKOMYBĖ UŽ ANTIDOPINGO TAISYKLIŲ PAŽEIDIMUS...........................18
7. [RUNGTYNIŲ PROTESTAI 19](#_TOC_250004)

1 priedas (projektas) 20

[ČEMPIONATO SISTEMA IR TURNYRINĖ LENTELĖ 20](#_TOC_250003)

[A DIVIZIONAS/BALTIJOS MOTERŲ KREPŠINIO LYGA 20](#_TOC_250002)

[B DIVIZIONAS 21](#_TOC_250001)

[6.1. Komandų vietų nustatymas turnyrinėje lentelėje 22](#_TOC_250000)

# TIKSLAI

* 1. Vienyti ir koordinuoti moterų krepšinio čempionato klubų veiklą, įgyvendinant šiuose nuostatuose bei kituose Lietuvos krepšinio federacijos (LKF) dokumentuose numatytus uždavinius.
  2. Užtikrinti efektyvias ūkines, finansines, rinkodaros ir organizacines sąlygas moterų krepšinio čempionato organizavimui.
  3. Išaiškinti stipriausią moterų krepšinio čempionato komandą ir nustatyti moterų krepšinio čempionato komandų reitingą, kuris skaičiuojamas pagal čempionate užimtas galutines vietas, stipriausioms komandoms suteikiant teisę atstovauti Lietuvą tarptautinėse krepšinio varžybose.
  4. Visomis priemonėmis reklamuoti moterų krepšinio lygos renginius, kad būtų galima pritraukti kuo daugiau žiūrovų.
  5. Užtikrinti, kad renginių organizavimas ir jų pravedimo lygis maksimaliai patenkintų žiūrovų lūkesčius ir kaip sportinės varžybos, ir kaip renginiai.
  6. Siekti, kad žiniasklaidos priemonės skelbtų kuo daugiau informacijos, susijusios su moterų krepšinio lyga.
  7. Plėtoti tarptautinius ryšius su užsienio šalių sporto organizacijomis.
  8. Sudaryti sąlygas tobulintis moksleiviško amžiaus Lietuvos sporto mokyklų žaidėjoms, rengti žaidėjas įvairių amžiaus grupių Lietuvos rinktinėms.
  9. Populiarinti ir propaguoti moterų krepšinį Lietuvoje.
  10. Skatinti krepšinio aistruolių – fanų atsiradimą ir veiklą.

# VADOVAVIMAS

* 1. Moterų krepšinio lygai vadovauja Lygos valdymo organai, kaip nustatyta moterų krepšinio lygos veiklos reglamente.
  2. Moterų krepšinio lygai vadovauja asociacijos ,,Moterų krepšinio lyga“ valdybos paskirtas moterų krepšinio lygos direktorius(ė). Už varžybų organizavimą pagal šiuos nuostatus atsakingas varžybų direktorius(ė), paskirtas moterų krepšinio lygos veiklos reglamente nustatyta tvarka.
  3. Strateginius lygos klausimus ir ginčus nagrinėja lygos valdyba.

## VARŽYBOS 3.1.Varžybų taisyklės

* + 1. Visos rungtynės žaidžiamos laikantis oficialių FIBA krepšinio taisyklių bei 2022-2023 m. moterų krepšinio lygos nuostatų.
    2. Moterų Lygos čempionatas – tai aukšto meistriškumo sporto varžybos, įskaitant ir aukšto meistriškumo sporto treniruočių stovyklas, kurias

organizuoja Moterų Lygos klubai, LKF ir FIBA patvirtintomis taisyklėmis, dokumentais ir šiais nuostatais, organizuojamos tarp Moterų krepšinio lygos klubų, su tikslu išaiškinti komandas nugalėtojas, užtikrinant nuolatinį bei sisteminį jaunų krepšininkių sportinį pasirengimą Lietuvos moterų krepšinio rinktinėms.

* + 1. Pasirengimas Moterų lygos čempionatui, aukšto meistriškumo treniruočių stovyklos, kurias organizuoja Moterų lygoje rungtyniaujantys klubai, vyksta nuo 2022 m. rugpjūčio 17 d., išskyrus atvejus, jeigu Moterų lygos klubai savo vidiniais dokumentais nuspręstų taikyti kitokį pasirengimo Moterų lygos čempionatui terminą nei numatyta šiuose Nuostatuose ir organizuoti aukšto meistriškumo sporto treniruočių stovyklas.

## Dalyvaujantys klubai

* + 1. Čempionate dalyvaujantys klubai privalo iki 2022 m. rugpjūčio 1 d. pateikti Moterų krepšinio lygai garantinį raštą, patvirtinantį, kad klubas dalyvaus 2022- 2023 m. moterų krepšinio lygos čempionato varžybose.
    2. Moterų krepšinio lygos čempionate dalyvauja krepšinio klubai - LKF nariai,

laiku (iki rugpjūčio 1d.) sumokėję LKF nario mokestį. A diviziono komandų

mokestis yra 160 Eur, B diviziono – 45 Eur.

* + 1. Moterų krepšinio lygos klubai privalo laikytis LKF etikos ir drausmės kodekso ir moterų krepšinio lygos nuostatų reikalavimų.

## Komandos paraiška ir žaidėjų registravimas

* + 1. Moterų krepšinio lygos klubai iki 2022 m. rugsėjo 9 d. 17.00 val. privalo pristatyti moterų krepšinio lygos varžybų direktoriui/ei nustatytos formos paraišką (originalą).
    2. Paraiškoje turi būti įrašyta: klubo pavadinimas, klubo būstinės ir arenos adresas, namų rungtynių laikai darbo dienomis ir savaitgaliais, žaidėjų vardai, pavardės, gimimo data, gimimo vieta, pilietybė, ūgis, žaidėjos varžybinių marškinėlių numeris bei paskutinio klubo pavadinimas ir šalis, trenerių (vyr. trenerio, trenerio asistento, fizinio rengimo trenerio) vardai, pavardės, pareigos, gimimo data, gimimo vieta, treniruoti klubai, kuriuose minėti asmenys dirbo. Paraiškoje gali būti įrašyta iki 18 žaidėjų. Klubai paraiškoje turi nurodyti, kokios spalvos yra oficiali komandos žaidybinė apranga (nurodant šviesią ir tamsią spalvas).
    3. Komandos paraiška - tai patvirtinimas, kad žaidėjos yra pasirašiusios sportinės veiklos sutartis su klubu, arba registruojamos su sporto mokyklos sutikimu. Sąraše, prie kiekvienos žaidėjos pavardės, turi būti nurodytas

sutarties (arba sporto mokyklos sutikimo) galiojimo terminas. Paraišką pasirašo klubo vadovas, komandos treneris ir gydytojas.

* + 1. Kartu su paraiška klubas privalo pateikti naujai atvykusių žaidėjų paleidžiamuosius raštus, žaidėjų medicinines pažymas, jei nėra gydytojo parašo paraiškoje, bei esamų ir naujų žaidėjų, trenerių, komandos personalo skaitmenines portretines nuotraukas (nuotraukos turi būti baltame fone), žaidėjų nuotraukos privalo būti su komandos oficialia varžybine apranga, o personalo ir kitų asmenų – oficiali klubo apranga arba kostiumas. Klubo pateikiamos žaidėjų – personalo nuotraukos turi būti ne mažiau kaip 148 x 210 (A-5), 300 dpi, spalvingumas RGB.
    2. Kartu su paraiška, iki 2022 m. rugsėjo 16 d. 17.00 val., klubas turi atsiųsti moterų krepšinio lygos varžybų direktoriui/ei 200 Eur depozito pavedimo kopiją (B divizionas), 300 Eur (A divizionas).
    3. Užsienio žaidėjos bei žaidėjos - LR pilietės, rungtyniavusios užsienio klubuose, registruojamos moterų krepšinio lygoje tik gavus jų paleidžiamuosius raštus iš Lietuvos krepšinio federacijos (LKF).
    4. Pagal LKF patvirtintas žaidėjų perėjimo taisykles (2009 m. rugsėjo 27 d.) klubai registruojantys žaidėjas, besitreniruojančias sporto mokyklose, privalo pateikti sporto mokyklos susitarimą arba jos paleidžiamąjį raštą (patvirtinimą/sutikimą arba jos paleidžiamąjį raštą, kuriame patvirtinta, kad visiškai atsiskaityta su sporto mokykla).
    5. Moterų krepšinio lygos A ir B divizionuose leidžiama 2022-2023 m. sezone, tuo pačiu metu turėti 2 licencijas dviem (2) žaidėjoms Lietuvos Respublikos pilietėms iki 20 (dvidešimties) metų (ne vyresnėms nei gim. 2003 m. sausio 1 d.). Limitas galioja kiekvieno klubo tik dviems konkrečioms krepšininkėms einamojo krepšinio sezono metu. Žaidėjos su dviguba licencija per visą sezoną klube gali būti tik dvi, išnaudojus vietą, naujų žaidėjų su dviguba licencija registruoti nebegalima.
    6. Pagal 2017 04 23 LKF konferencijos 2017/03-13 nutarimą, A diviziono klubas pirmą kartą registruodamas žaidėją, buvusią sporto (krepšinio) mokyklos auklėtinę, kuri buvo Lietuvos jaunučių, jaunių, jaunimo, studentų rinktinės narė ar kandidatė (t.y. buvo arba yra įtrauktas į oficialią LT rinktinės paraišką, patvirtintą FIBA) privalo sumokėti kompensaciją į LKF sąskaitą.
    7. Pagal LKF konferencijos nutarimą (2013 m. balandžio 16 d.) dėl rungtynių skaičiaus ribojimo moksleivių amžiaus krepšininkėms, klubai privalo užtikrinti, kad moksleivių amžiaus krepšininkės būtų registruojamos ne didesniame skaičiuje krepšinio čempionatų, nei numato šio nutarimų nuostatos:
       1. Vaikų amžiaus (t.y. 12-14 metų amžiaus) krepšininkėms – vaikai gali rungtyniauti ne daugiau kaip dviejuose (2) krepšinio čempionatuose viename krepšinio sezone ( t.y. nuo einamųjų metų rugsėjo mėn. iki kitų metų gegužės mėn. pabaigos).
       2. Jaunučių amžiaus (t.y. 15-16 metų amžiaus) krepšininkėms – jaunutės gali rungtyniauti ne daugiau kaip dviejuose (2) krepšinio čempionatuose viename krepšinio sezone ( t.y. nuo einamųjų metų rugsėjo mėn. iki kitų metų gegužės mėn. pabaigos).
       3. Jaunių amžiaus (t.y. 17-18 metų amžiaus) krepšininkėms – jaunės gali rungtyniauti ne daugiau kaip trijuose (3) krepšinio čempionatuose viename krepšinio sezone ( t.y. nuo einamųjų metų rugsėjo mėn. iki kitų metų gegužės mėn. pabaigos).
    8. Iki 2022 m. rugsėjo 9 d. 17.00 val. bendra komandų registracija klubams yra nemokama.

## Papildomas žaidėjų registravimas

* + 1. Nuo 2022 m. rugsėjo 10 d. iki antrojo rato pabaigos papildomos žaidėjos registravimo mokestis – 15 Eur (B divizionas). Nuo 2022 m. rugsėjo 10 d. iki einamojo sezono vasario 17 d. 24 val. papildomos žaidėjos registracija – 50 Eur (A divizionas).
    2. Pasibaigus I etapo antram ratui, papildomai registruoti žaidėjų nebegalima (B divizionas). Po einamojo sezono datos – vasario mėn. 17 d. 24 val. , papildomai registruoti žaidėjų nebegalima (A divizionas). Pilnai sutvarkyti/būtini registracijai dokumentai turi būti pateikti/išsiųsti lygos varžybų direktorei iki vasario 17 d. 24 val.
    3. Krepšininkės Lietuvos Respublikos pilietės gimusios 2003 m. ir jaunesnės (20 metų ir jaunesnės) dvigubos licencijos pagrindu leidžiama registruoti A ir B divizionuose iki 2023 m. kovo 4 d.
    4. B divizione žaidėja gali dalyvauti atkrintamosiose varžybose, jei reguliariame sezone yra sužaidusi (rungtynėms registruota ir jose žaidusi) ne mažiau nei septynias (7) rungtynes tame pačiame klube.
    5. B diviziono čempionato atkrintamosiose varžybose gali dalyvauti tik tos dvigubą licenciją turinčios žaidėjos, kurios B diviziono klubo (komandos) sudėtyje reguliaraus sezono rungtynėse sužaidė ne mažiau nei 120 min., ne mažiau kaip 7 reguliaraus sezono rungtynes tame pačiame klube.
    6. Jei žaidėja buvo registruota klubo paraiškoje, tačiau dėl ligos ar traumos nerungtyniavo reguliariame sezone, ji gali dalyvauti atkrintamosiose varžybose. Klubas varžybų direktoriaus/ės prašymu privalo pateikti medicininę išvadą.
    7. Viso sezono metu, įskaitant pirmąją ir papildomas žaidėjų registracijas, klubas gali registruoti daugiausiai 18 žaidėjų.
    8. Už papildomą žaidėjų, Lietuvos Respublikos piliečių, gimusių 2003 m. arba vėliau registraciją mokestis netaikomas.
    9. Kiekvienoms moterų krepšinio lygos čempionato rungtynėms galima registruoti nuo 8 iki 12 žaidėjų. Išimtis, kuomet rungtynėms galima registruoti 7-ias žaidėjas, taikoma - komandoms susitarus ir gavus lygos patvirtinimą.
    10. Kiekvienose Lietuvos moterų krepšinio lygos, A diviziono čempionato rungtynėse komanda gali registruoti ne daugiau kaip 5 (penkias) žaidėjas – ne Lietuvos Respublikos pilietes**.** Išimtis taikoma universitetų komandoms.
    11. Kiekvienose Lietuvos moterų krepšinio lygos, B diviziono čempionato rungtynėse komanda gali registruoti ne daugiau kaip 1 (vieną) žaidėją – ne Lietuvos Respublikos pilietę. Išimtis taikoma universitetų komandoms.
    12. Universitetų krepšinio komandoms Moterų krepšinio lygos, A ir B divizionų čempionatuose netaikomi šių limitų 3.4.10-11 punktuose nustatyti apribojimai. Universitetų krepšinio komandoms limitai Moterų krepšinio lygos, A ir B diviziono čempionatuose registruoti žaidėjas – ne Lietuvos Respublikos pilietes, nustatomi pagal šias sąlygas:
        1. Lietuvos krepšinio federacija (LKF) išduoda universitetų moterų krepšinio komandoms leidimus registruoti žaidėjas – ne Lietuvos Respublikos pilietes, žaisti Moterų krepšinio lygoje, A ir B diviziono čempionate (Leidimas);
        2. Universitetas, kuriame studijuoja krepšininkė neturinti Lietuvos Respublikos pilietybės, turi būti LKF narys;
        3. Universitetas turi dalyvauti Moterų krepšinio lygoje, A ar B diviziono čempionate;
        4. Universitetas turi pateikti LKF oficialų išrašą iš Lietuvos Respublikos švietimo ir mokslo ministerijos apie universitete studijuojančių Lietuvos Respublikos piliečių bei Lietuvos Respublikos pilietybės neturinčių studentų skaičių, taip pat universitetas privalo pateikti LKF universiteto rektoriaus pasirašytą prašymą išduoti Leidimą;
        5. Moterų krepšinio lygos, A ir B diviziono čempionatuose registruotų žaidėjų, neturinčių Lietuvos Respublikos pilietybės, skaičius universitetui yra neribojamas;
        6. Universitetas privalo du kartus per metus (iki einamųjų metų rugsėjo 20 d. ir iki ateinančių metų sausio 20 d.) pateikti LKF universiteto rektoriaus patvirtintą dokumentą apie krepšininkę, ne Lietuvos Respublikos pilietę, kuriai suteiktas leidimas žaisti Moterų krepšinio lygos A ar B diviziono čempionate. Šiame dokumente turi būti nurodyta: studentės (krepšininkės) statusas universitete (studijų programa, kursas, studento pažymėjimo numeris, studijų vizos arba leidimo gyventi Lietuvoje kopija) ir Studijų kokybės vertinimo centro (SKVC) išduotos pažymos kopija;
        7. LKF turi teisę bet kada patikrinti krepšininkės, ne Lietuvos Respublikos pilietės, kuriai suteiktas (ketinamas suteikti) Leidimas, studijų statusą;
        8. Leidimas suteikiamas tik universiteto studentei, ne Lietuvos Respublikos pilietei, turinčiai SKVC pažymą dėl leidimo studijuoti Lietuvoje;
        9. Krepšininkė, kuriai suteiktas Leidimas, sužaidusi bent vienas Moterų krepšinio lygos, B diviziono čempionato oficialias varžybas, neturi teisės einamaisiais metais žaisti kito universiteto ar krepšinio klubo komandoje;
        10. Universitetas, kurio studentei suteiktas Leidimas, privalo nedelsiant informuoti LKF apie studentės statuso pasikeitimus.
    13. Jei žaidėja, rungtyniavusi moterų krepšinio lygos klube ir išvykusi mokytis ir rungtyniauti į užsienio mokymo instituciją, nepripažįstančią FIBA žaidėjų perėjimo taisyklių, grįžusi nori tęsti profesionalės karjerą, jai vėl įsigalioja FIBA žaidėjų perėjimo taisyklės. Į laikotarpį, kai žaidėja rungtyniavo užsienio mokymo institucijoje, nekreipiama dėmesio.
    14. Žaidėja, baigusi užsienio mokymo instituciją, ir niekada nežaidusi klube, pripažįstančiame FIBA taisykles bei norinti pradėti profesionalės karjerą moterų krepšinio lygos klube, Lietuvos krepšinio federacijai turi pateikti deklaraciją, kad nėra rungtyniavusi jokiame FIBA klube.

# REGISTRUOTI ASMENYS

* 1. Moterų krepšinio lygos registracija – tai leidimas žaidėjai/trenerei(-iui)/komandos palydovui dalyvauti moterų krepšinio lygos 2022-2023 m. čempionate.
  2. Žaidėja įtraukiama į klubo registruotų asmenų sąrašą, kuomet ji yra įtraukta į komandos paraišką, turi galiojančią sutartį su klubu ir gautas paleidžiamasis raštas iš klubo, kurio komandoje žaidė paskutines oficialias varžybas.
  3. Registracijos galiojimo laikas – vienas krepšinio sezonas, bet ne ilgiau kaip iki 2023 m. gegužės 31 d.
  4. Žaidėja įtraukiama į registruotų asmenų sąrašą ir gali dalyvauti rungtynėse, jei visi reikalingi dokumentai moterų krepšinio lygos varžybų direktoriui/ei pateikiami ne vėliau kaip 1-a darbo diena iki rungtynių pradžios (iki 17.00 val.).
  5. Komandos, žaidžiančios Baltijos lygoje, gali į komandos sudėtį įtraukti Lietuvos Moterų lygos žaidėjas, rungtyniaujančias kitose komandose, kurios nedalyvauja Baltijos lygoje, išskyrus atvejus, kuomet rungtynės vyksta tarp dviejų Lietuvos komandų, kurios žaidžia Lietuvos moterų lygos A divizione.
  6. Žaidėjos ir treneriai/ės neregistruojami, jei klubas turi skolų krepšinio lygai arba LKF.
  7. Registruotų klubo asmenų sąrašas pateikiamas prieš kiekvienas moterų krepšinio lygos rungtynes sekretoriui ir/ar aikštės vyr. teisėjui.
  8. Žaidėjai ar trenerei (-iui), išvykus iš moterų krepšinio lygos klubo, jų registracija panaikinama. Klubai privalo raštu informuoti moterų krepšinio lygos varžybų direktorių/ę apie žaidėjų/trenerių pasitraukimą iš klubo (ne vėliau kaip per 12 valandų) – neinformavus bauda 20 Eur.
  9. Treneres(ius) ir komandų palydovus galima registruoti viso čempionato metu iki paskutinių moterų krepšinio lygos čempionato rungtynių.
  10. Trenerė (-is) yra registruojamas, kai:
      1. Ji/jis yra oficialiai įtrauktas į komandos paraišką;
      2. Gautas Lietuvos krepšinio trenerių asociacijos patvirtinimas, kad treneris turi Lietuvos krepšinio trenerių asociacijos išduotą trenerio pažymėjimą (A divizionas).
      3. Jei vadovauti komandai registruojamas pirmasis trenerė (-is) – ne Lietuvos Respublikos pilietė/is, sumokėjus LKF 4000 Eur mokestį;
      4. Antrasis ir kiekvienas kitas trenerių personalo narys neturintis Lietuvos Respublikos pilietybės, sumokėjus LKF 2000 Eur mokestį.
      5. Nuo 2022 m. rugsėjo 10 d. iki paskutinių čempionato rungtynių trenerių, asistentų, personalo registracijos mokestis yra mokamas: vyr. trenerio – 60 Eur, trenerio asistento – 40 Eur, komandos personalo – 20 Eur. (A divizionas).
  11. Visi registruoti asmenys įtraukiami į moterų krepšinio lygos duomenų bazę ir interneto svetainės klubo paskyrą.
  12. Ginčus dėl žaidėjų ir trenerių registravimo moterų krepšinio lygos sprendžia lygos valdyba.

# PALEIDŽIAMASIS RAŠTAS

* 1. Paleidžiamasis raštas – tai dokumentas, reglamentuojantis žaidėjo perėjimą iš vienos sporto organizacijos į kitą sporto organizaciją.
  2. Sutikimas (laikinasis leidimas) – dokumentas, reglamentuojantis santykius:
     1. tarp dviejų sporto organizacijų dėl laikinojo leidimo apibrėžtu laikotarpiu žaidėjui rungtyniauti ne toje sporto organizacijoje, su kuria jis turi galiojančią sportinės veiklos sutartį (kontraktą);
     2. tarp krepšinio klubo, žaidėjo ir sporto (krepšinio) mokyklos (klubo).
  3. Reglamentuodama žaidėjų vietinius ir tarptautinius perėjimus iš vieno klubo į kitą klubą, paleidžiamųjų raštų ir sutikimų (laikinųjų leidimų) išdavimą, moterų krepšinio lyga laikosi FIBA nuostatų ir LKF patvirtintų taisyklių 2017 04 23 LKF konferencijos nutarimu reglamentuojančiose žaidėjų perėjimus ir kompensacijas už paruoštą žaidėją, įtvirtintos paleidžiamųjų raštų ir laikinųjų leidimų/sutikimų išdavimo tvarkos.

**PAVYZDYS:**

**PALEIDŽIAMASIS RAŠTAS (LETTER OF CLEARANCE)**

Organizacijai X

Nuo organizacijos Y

Data

**DĖL ŽAIDĖJOS VARDENĖS PAVARDENĖS, GIMUSIOS 1985 m. gruodžio 1 d.**

Šiuo raštu organizacija Y išduoda paleidžiamąjį raštą žaidėjui Vardenei PAVARDENEI, rungtyniavusiai Organizacijos Y krepšinio komandoje 2018/2019 metų sezone.

Organizacija Y patvirtina, kad sportinės veiklos sutartis (kontraktas) tarp žaidėjos Vardenės

PAVARDENĖS ir Organizacijos Y nebegalioja.

Pagarbiai,

Organizacijos Y vadovas

(parašas ir organizacijos antspaudas)

**PAVYZDYS:**

**SUSITARIMAS (LAIKINASIS LEIDIMAS)**

Organizacijai X

Nuo organizacijos Y Data

**DĖL ŽAIDĖJOS VARDENĖS PAVARDENĖS, GIMUSIOS 1985 m. gruodžio 1 d.**

Šiuo susitarimu Organizacija Y išduoda laikinąjį leidimą žaidėjai Vardenei PAVARDENEI, o Organizacija X sutinka, kad žaidėja Vardenė PAVARDENĖ žaistų organizacijos X komandoje nuo (metai, mėnuo, diena) iki (metai, mėnuo, diena).

Organizacijos Y vadovas

Organizacijos X vadovas

Žaidėjas

(parašas ir organizacijos antspaudas) (parašas ir organizacijos antspaudas) (vardas, pavardė, parašas)

# ČEMPIONATO SISTEMA IR TURNYRINĖ LENTELĖ

* 1. Moterų Lygos valdyba, prieš kiekvieną būsimą Moterų Lygos čempionato pradžią, tvirtina čempionate dalyvaujančių moterų komandų skaičių bei Lygos varžybų vykdymo sistemą.
  2. Čempionato sistema ir turnyrinė lentelė pateikiama 1 priede.

# APDOVANOJIMAI

* 1. Pasibaigus moterų krepšinio lygos čempionatui (A ir B divizionams), komanda, laimėjusi pirmą vietą tampa 2022 - 2023 m. sezono čempione ir apdovanojama taure, o žaidėjos ir personalas – 20 aukso medalių komplektu. Komandos, užėmusios antrą ir trečią vietas apdovanojamos taurėmis, o žaidėjos ir personalas – 20 sidabro ir bronzos medalių komplektu.
  2. Individualūs žaidėjų apdovanojimai.
  3. Moterų krepšinio lygos apdovanojimai įteikiami per sezono uždarymo šventę.
  4. Moterų krepšinio lygos čempionato B diviziono laimėtoja įgyja teisę žaisti peržaidimo serijoje (dviejų rungtynių taškų skirtumas, namai-išvyka formatu, pirmos rungtynės būtų pradedamos žaisti A diviziono komandos namų salėje) su moterų krepšinio lygos čempionato A diviziono paskutine komanda. Jei B diviziono laimėtoja laimi seriją tai įgyja teisę dalyvauti 2023 – 2024 m. sezono moterų krepšinio lygos čempionato A diviziono čempionate, jei ji atitinka vadybinę-organizacinę struktūrą, sporto bazę, biudžetą ir kt. keliamus aukštesnės lygos kriterijus (reikalavimus).

# ČEMPIONATO TVARKARAŠTIS

* 1. Moterų krepšinio lygos A diviziono pagrindinės rungtynių dienos: antradieniai, penktadieniai, šeštadieniai, B diviziono – visos savaitės dienos.
  2. Moterų krepšinio lygos A diviziono rungtynių laikas: darbo dienomis 17:00-20:00 val.,

šeštadieniais (išimtis sekmadienis) – 13:00-20:00 val., B diviziono rungtynių laikas:

darbo dienomis 18.00 - 20.00 val., šeštadieniais ir sekmadieniais 11.00-20.00 val.

Pateikdami komandų registracijos paraiškas, klubai turi nurodyti namų rungtynių laikus darbo dienomis ir savaitgaliais.

* 1. Moterų krepšinio lygos varžybų direktorius/ė turi teisę keisti varžybų datą, rungtynių dienas ir valandas atsižvelgiant į arenų užimtumą ir kitas svarbias priežastis.
  2. Tvarkaraštis klubų iniciatyva gali būti keičiamas ne vėliau likus 7 (septynioms) dienoms iki numatytų rungtynių pradžios. Tvarkaraštį pageidaujantis keisti klubas privalo pakeitimą suderinti su varžovų klubu ir atsiųsti varžybų direktoriui/ei raštą, patvirtinantį apie abiejų komandų susitarimą. Klubui leidžiama vieną kartą nemokamai inicijuoti tvarkaraščio (rungtynių datos) keitimą. Vėliau klubas, norintis perkelti rungtynes į kitą, nei tvarkaraštyje numatytą dieną, turi sumokėti rungtynių perkėlimo mokestį – 20 Eur.
  3. Rungtynės gali būti perkeliamos neatitikus Moterų krepšinio lygos nuostatų punktą 3.4.9. ir papildomai užpildžius anketą „Dėl rungtynių nukėlimo“ (žr. priedas Nr. 2).
  4. Perkeliamos rungtynės privalo būti sužaistos artimiausių dešimties (10) dienų bėgyje įskaitant ir keičiamų rungtynių dieną. Išimtis taikoma pateikus svarių priežasčių įrodymus abipusiai sutarus.
  5. Rungtynės negali būti perkeliamos į kitą etapą.
  6. Moterų krepšinio lygos varžybų direktorius/ė gali nepatvirtinti klubo prašomo rungtynių datos ir/ar laiko pakeitimo, jei toks pakeitimas galėtų pažeisti moterų krepšinio lygos ar kitų klubų interesus.
  7. Jeigu klubas – rungtynių organizatorius, dėl nenumatytų svarbių aplinkybių pageidauja pakeisti sporto salę, kurioje vyks rungtynės, privalo apie tai ne vė- liau kaip prieš 5 (penkias) dienas informuoti moterų krepšinio lygos varžybų direktorių/ę.

# OFICIALUS 2020 - 2021 M. MOTERŲ KREPŠINIO LYGOS KAMUOLYS

* 1. Moterų krepšinio lygos 2022 - 2023 m. čempionato metu žaidžiama “Molten” krepšinio kamuoliais.

# ARENOS

* 1. Moterų krepšinio lygos varžybų arenos privalo atitikti oficialiose FIBA krepšinio taisyklėse reglamentuojančius reikalavimus. Prieš moterų krepšinio lygos čempionatą varžybų direktorius/ė gali patikrinti arenų, kuriose vyks jų varžybos tinkamumą. Jei arena neatitinka minimalių reikalavimų, joje neleidžiama rengti lygos rungtynių.
  2. Temperatūra arenose įskaitant komandų ir teisėjų rūbines, turi būti ne žemesnė nei 16 C ir ne aukštesnė nei 25 C. Sporto arenoje turi tinkamai veikti šildymo bei vėdinimo sistemos.
  3. Aikštė turi būti tolygiai apšviesta, o šviesos šaltiniai (dirbtiniai ir natūralūs) neturi trukdyti žaidėjams bei teisėjams ir neturi paveikti TV transliacijos kokybės.
  4. Arenoje turi būti įrengta įgarsinimo sistema, per kurią skelbiama informacija apie įvykius aikštėje. Garsiakalbiai negali būti įrengti ar pastatyti arčiau nei 5 metrai nuo komandų suolų galų. Rungtynių metu draudžiama įgarsinimo sistemą naudoti skatinant palaikyti kurią nors komandą ar provokuoti žiūrovus, skatinti ar audrinti žiūrovus, kai kamuolys yra žaidžiamas. Muzika per garsiakalbius ar gyvai gali skambėti prieš rungtynes, minutės pertraukėlių, pertraukų tarp kėlinių metu, kamuoliui esant nežaidžiamam.
  5. Arenoje privalo būti įrengtos atskiros rūbinės svečių ir šeimininkų komandoms. Svečių komandai tvarkinga rūbinė turi būti suteikta ne vėliau kaip 1 val iki rungtynių pradžios.
  6. Klubas privalo suteikti atskirą rūbinę teisėjams. Joje negali būti pašalinių žmonių bei daiktų.
  7. Klubas privalo suteikti atskirą persirengimo patalpą sekretoriato darbuotojams. Sekretoriato darbuotojai neturi asmeninių daiktų, drabužių susidėti aikštėje įrengtoje sekretoriato darbo vietoje.
  8. Komandų rūbinėse turi būti įrengta mažiausiai 3-jų vietų dušo patalpa.

Rūbinėse turi būti tiekiamas karštas ir šaltas vanduo.

* 1. Teisėjų rūbinėje turi būti stalas ir ne mažiau kaip 4 kėdės bei pateikta 3 vnt. (ne mažiau kaip 1 litro talpos) mineralinio vandens.
  2. Į teisėjų rūbinę gali įeiti tik rungtynių teisėjai, inspektoriai ir oficialūs lygos asmenys. Bet kurie kiti asmenys į rūbinę gali įeiti tik leidus vyresniajam rungtynių teisėjui.
  3. Apsauga arenose:
     1. Šeimininkų klubas atsako už saugumą ir tvarką arenoje bei šalia jos 1 val. prieš rungtynes, jų metu ir po rungtynių, kol iš arenos išvyks komanda (1 val. po varžybų).
     2. Klubai turi užtikrinti bei palaikyti viešąją tvarką ir užkirsti kelią įžūliam žiūrovų elgesiui, agresyviems veiksmams, grasinimams, įžeidinėjimams bei smurtui žaidėjų, trenerių, komandų atstovų, sekretoriato, teisėjų, Moterų krepšinio lygos oficialių asmenų bei kitų asmenų adresu.
     3. Apsaugos darbuotojų turi būti tiek, kad jie galėtų efektyviai atlikti savo funkcijas.
     4. Šeimininkų klubas privalo pasirūpinti rungtynių dalyvių asmeninių daiktų: drabužių, avalynės, sportinių krepšių apsauga rūbinėse. Klubas - rungtynių šeimininkas, neatsako už rūbinėse paliktus vertingus daiktus.
     5. Atsakomybė už incidentus, prevencinių apsaugos priemonių nebuvimą ar jų nepanaudojimą tenka šeimininkų klubui, kuriam taikomos drausminės sankcijos.
     6. Drausminės sankcijos gali būti taikomos svečių klubui už aiškiai indentifikuojamos (klubo atributika, spalvos, komandą palaikantys šūkiai ir pan.), klubą palaikančios asmenų (aistruolių) grupės neleistinus veiksmus.

## ŽINIASKLAIDA

* + 1. Klubas – rungtynių šeimininkas krepšinio arenoje turi numatyti ir paskirti vietas žurnalistams, TV transliacijos darbuotojams.
    2. Po rungtynių žiniasklaidos atstovams, TV transliacijos darbuotojas turi būti sudarytos galimybės aikštės prieigose, žaidėjų rūbinėse bendrauti su rungtynėse dalyvavusių komandų žaidėjomis, treneriais ir personalu.
    3. 20 min po rungtynių klubas – namų šeimininkas turi užtikrinti žurnalistams ir TV transliacijos vadovams darbo sąlygas (internetas, šviesa, pašaliniai asmenys negali trukdyti darbui).
    4. Po rungtynių kiekvienos komandos vyr. treneriui ir žaidėjoms privaloma duoti interviu televizijos (internetinės televizijos) reporteriui.
    5. Jei klubas ketina transliuoti savo namų rungtynes per vietinę TV, apie tai jis privalo ne vėliau kaip prieš 7 dienas iki numatytų rungtynių dienos raštu informuoti moterų krepšinio lygos vadovybę.

# FILMAVIMAS, NUOTRAUKOS

* 1. Šeimininkų klubas privalo sudaryti sąlygas filmuoti rungtynes svečių komandos video operatoriui.
  2. Rungtynių šeimininkas privalo užtikrinti filmavimo sąlygas moterų krepšinio lygos televizijai.
  3. Klubas – rungtynių šeimininkas 1 val. iki rungtynių TV transliacijos pradžios privalo suteikti prieigą naudotis minimalios 15 MBPS spartos interneto ryšiu TV transliacijoms užtikrinti.
  4. Klubas – rungtynių šeimininkas iki trečio kėlinio pradžios turi atsiųsti 4-5 nuotraukas moterų krepšinio lygos spaudos atstovui.
  5. Klubas - rungtynių šeimininkas, ne vėliau kaip per 1 (vieną) val. pasibaigus rungtynėms, turi moterų krepšinio lygos spaudos atstovui atsiųsti likusias 8-10 nuotraukų iš rungtynių, atspindinčias varžybų eigą, žaidėjų, trenerių, žiūrovų emocijas, įdomius kadrus.
  6. Siunčiama nuotraukų rezoliucija (dydis) turi būti ne mažesnė kaip 1500 (rekomenduojama 2800x2150) taškų.

# MEDICININIAI REIKALAVIMAI

* 1. Klubas, varžybų šeimininkas yra atsakingas už rungtynėse budintį medicinos personalą. Tai gali būti arba kvalifikuotas komandos gydytojas, arba samdomas medicinos specialistas, turintis reikalingas medicinines priemones ir įrangą, būtiną pirmajai pagalbai suteikti.

# RINKODARA, INFORMACINĖS TECHNOLOGIJOS IR VIEŠIEJI RYŠIAI

* 1. Asociacijai Moterų krepšinio lyga priklauso visos moterų krepšinio lygos čempionato rinkodaros teisės.
  2. Asociacija Moterų krepšinio lyga yra prekinio ženklo “Moterų lyga” ir domeno [www.moterulyga.lt](http://www.moterulyga.lt/) savininkė.
  3. Moterų krepšinio lygos rungtynių turinys (video, foto, statistikos duomenų medžiaga ir kt.) priklauso asociacijai „Moterų krepšinio lyga“. Turinį retransliuoti ir naudoti gali tik licencijuoti ir lygos leidimą gavę asmenys.
  4. Rinkodaros ir reklamos tikslais Asociacija Moterų krepšinio lyga turi teisę naudoti moterų krepšinio lygos klubų pavadinimus ir logotipus, čempionato dalyvių atvaizdus ir vardus vaizdo ir garso klipuose, internete, spausdintuose leidiniuose bei ant moterų krepšinio lygos atributikos.
  5. Asociacija Moterų krepšinio lyga suteiks moterų krepšinio lygos klubams reklamos stendus su lygos reklama. Šie stendai privalo būti statomi sekretoriato stalo priekyje (nesant techninių galimybių – statomi/kabinami kitoje matomoje ir saugioje vietoje) per kiekvienas čempionato rungtynes. Už stendų saugojimą ir prekinį vaizdą atsako klubai.
  6. Asociacija Moterų krepšinio lyga gali nuspręsti suteikti klubams kitus reklaminius įrenginius (plakatus, roll-ups ir pan.). Apie tai lygos administracija informuos papildomai. Jei reklaminiai įrenginiai suteikiami klubams, jie privalo būti naudojami pagal pateiktas instrukcijas.
  7. Klubai gali naudoti krepšinio aikštę, jos prieigas ir kitus plotus savo reklamai eksponuoti, tačiau šie privalo būti saugūs ir netrukdyti rungtynių dalyviams ir žiūrovams.
  8. Klubams skiriamos reklaminės pozicijos ant oficialių krepšinio aprangų ir apšilimo marškinėlių. Komandų žaidėjos prieš rungtynes ir rungtynėse privalo vilkėti Asociacijos Moterų krepšinio lyga suteiktas sportines aprangas: apšilimo kostiumus, apšilimo marškinėlius, žaidybines aprangas.
  9. Moterų krepšinio lygos Finalo ketverto turnyro rinkodaros teisės ir visos reklaminės pozicijos arenoje priklauso Asociacijai Moterų krepšinio lyga.
  10. Moterų krepšinio lygos interneto svetainėje skelbiama informacija apie lygą ir dalyvaujančius klubus.
  11. Interneto svetainėje reklamuojami lygos ir LKF rėmėjai. Klubai savo paskyrose gali reklamuoti savo rėmėjus.
  12. Klubai privalo naudoti Genius Sports statistikos apdorojimo programą. Rungtynių vieta turi būti aprūpinta atitinkamos spartos, ne mažesne nei 256 kbs/s duomenų perdavimo sparta, varžybų statistikos vedimui bei operatyviam informacijos perdavimui, LIVE transliacijos vedimui, tiesioginiam varžybų transliavimui. Klubai atsako už statistikos sekretorių samdymą ir jų kompetenciją. Klubo atstovai prieš rungtynes privalo nedelsiant informuoti Moterų krepšinio lygos vadovybę ir Genius Sports atstovus apie interneto ryšio sutrikimus ir bet kokias kitas, su tuo susijusias problemas.
  13. TV transliacijų metu, varžybose, klubas namų šeimininkas privalo pasirūpinti jaunųjų krepšininkių ar šokėjų, ar kitos pramoginės grupės dalyvavimu varžybose bei rengti konkursus žiūrovams kiekvieno kėlinio ir/ar minutinių pertraukėlių metu.
  14. Klubas – rungtynių šeimininkas atsakingas, kad visose moterų krepšinio lygos varžybose būtų 1 (vienas) salės valytojas.
  15. Klubai privalo bendradarbiauti su Asociacija Moterų krepšinio lyga reklamos ir savireklamos tikslais: pateikti naujienas apie komandą, skelbti lygos naujienas savo interneto svetainėse ir socialiniuose tinkluose ir t.t.

# OFICIALŪS ASMENYS IR KOMANDŲ ATSTOVAI

* 1. Kiekvienoms čempionato rungtynėms, išskyrus Finalo ketverto turnyrą, moterų krepšinio lygos varžybų direktorius, arba jo deleguotas asmuo, skiria 3 aikštės teisėjus. Finalo ketverto turnyro metu rungtynėms skiriama po 3 aikštės teisėjus.
  2. Teisėjai teisėjauja rungtynėse pagal oficialias FIBA taisykles ir jų oficialias interpretacijas.
  3. Klubas - rungtynių šeimininkas, skiria savo atstovą, atsakingą už aikštės pa- ruošimą, o taip pat už svečių komandos, teisėjų sutikimą 1 val. prieš varžybas ir išlydėjimą pasibaigus varžyboms 1val. bėgyje bei saugumą minėtu laiku.
  4. Klubas – rungtynių šeimininkas privalo pateikti svečių komandai ne mažiau kaip 12 vnt. butelių negazuoto mineralinio vandens, ne mažesnėje kaip 1 (vienas) litro talpoje.
  5. Klubas - rungtynių šeimininkas yra atsakingas už sekretoriato teisėjų bei medicinos personalą. Jis privalo užtikrinti reikiamą šių asmenų kvalifikaciją.
  6. Rungtynių metu sekretoriatą privalo sudaryti ne mažiau kaip 5 (penki) asmenys.
  7. Sekretoriatą sudaro: sekretorius, laikininkas, 24 sek. operatorius, pranešėjas

- informatorius ir 2 statistikos protokolo sekretoriai.

* 1. Sekretoriato teisėjų ir medicinos personalo išlaidas padengia aikštės šeimininkų komanda.
  2. Aikštės teisėjų darbą apmoka Asociacija ,,Moterų krepšinio lyga“.
  3. Iki rungtynių pradžios likus ne mažiau 30 min., komandų atstovai privalo pateikti rungtynių sekretoriatui rungtynėse dalyvaujančių registruotų žaidė- jų sąrašą.
  4. Klubo - rungtynių šeimininko, atstovas daugiausia per 1-ą valandą nuo rungtynių pabaigos, privalo nusiųsti rungtynių statistikos (\*.pdf formatu) ir oficialų (\*.pdf ar \*.jpg formatu) protokolus moterų krepšinio lygos varžybų direktoriaus/ės nurodytu elektroniniu paštu. Jei dėl techninių problemų nepavyksta atsiųsti protokolų, klubo atstovas privalo rungtynių rezultatą atsiųsti lygos varžybų direktoriui/ei SMS žinute.
  5. Klubai rungtynių protokolų originalus privalo atsiųsti arba pristatyti į LKF administracijos būstinę iki kito mėnesio 10 d.
  6. Treneris ir jo asistentas rungtynių metu privalo dėvėti kostiumą (vienodos spalvos švarkas/kelnės), trenerės moterys – kostiumėlį arba kitą dalykinę aprangą.
  7. Fizinio rengimo treneris, kineziterapeutas ir t.t. komandos apšilimo, rungtynių metu privalo dėvėti vienodą oficialią klubo aprangą.
  8. Komandos žaidėjos privalo dėvėti vienodos spalvos kojines.

# DRAUSMINĖS SANKCIJOS

* 1. Moterų krepšinio lygos čempionate dalyvaujančių žaidėjų bei kitų su varžybomis susijusių asmenų elgesio ir drausmės klausimus sprendžia lygos Drausmės komisija, kurią sudaro: asociacijos „Moterų krepšinio lyga“ direktorė, varžybų direktorė, vyr. teisėjas. Esant išskirtiniams atvejams gali būti rengiamas specialus Moterų lygos valdybos narių posėdis.
  2. Drausmės komisija turi teisę taikyti drausmines sankcijas moterų krepšinio lygos žaidėjoms, trenerėms/-iams, komandų palydovams, klubų oficialiems asmenims, kurie pažeidžia šiuos nuostatus, kitus LKF patvirtintus reikalavimus bei FIBA taisykles.
  3. Drausminės sankcijos gali būti taikomos ir joms paklusti privalo visi juridiniai ir fiziniai asmenys, sudarantys moterų krepšinio lygos struktūrą: klubai ir jų atstovai, asmenys dirbantys organizacinį bei techninį darbą, žaidėjai, treneriai ir teisėjai.
  4. Skirdama nuobaudas Drausmės komisija gali atsižvelgti į objektyvias ir subjektyvias priežastis, lengvinančias ir sunkinančias aplinkybes, į žalą, kurią veiksmas ar neveikimas daro moterų krepšinio lygai, jos partneriams ir krepšinio įvaizdžiui apskritai.
  5. Skirdama nuobaudas Drausmės komisija gali remtis rungtynių vaizdo įrašais, inspektorių (jei skiriami), teisėjų ir klubų atstovų pranešimais, publikacijomis spaudoje ir internete, pasisakymais mokestį ar radiją bei kita informacija.
  6. Drausmės pažeidimo nagrinėjimas moterų krepšinio lygos Drausmės komisijoje yra neapmokestinamas.
  7. Jei asmuo, kurio atžvilgiu priimtas sprendimas, nesutinka su Drausmės komisijos sprendimu, Lygos Drausmės komisijos sprendimai gali būti apskųsti LKF etikos, drausmės ir apeliacinei komisijai per 7 (septynias) kalendorines dienas nuo sprendimo gavimo. Tokiu atveju teikiamas apeliacinis skundas LKF

etikos, drausmės ir apeliacinei komisijai. Už apeliacinio skundo nagrinėjimą skundą padavusį šalis turi sumokėti garantinį 1000 Eur dydžio mokestį. Mokestis yra mokamas į LKF atsiskaitomąją sąskaitą. Patenkinus apeliacinį skundą, garantinis mokestis grąžinamas apeliacinį skundą padavusiai šaliai.

* 1. LKF etikos, drausmės ir apeliacinė komisija nagrinėja protestą kaip paskutinė instancija.
  2. Apeliacijoje turi būti nurodyta:
     1. proceso šalių vardas, pavardė/pavadinimas, kodas (jeigu jis yra žinomas), gyvenamoji vieta/buveinės adresas, elektroninio pašto adresas, faksas, telefonas (jeigu jie yra žinomi);
     2. proceso šalies atstovo vardas, pavardė, adresas, elektroninio pašto adresas, faksas, telefonas, dokumentas, įrodantis atstovo teises ir pareigas, nebent proceso šalis atstovo neturi;
     3. skundžiamas sprendimas;
     4. bylos aplinkybės, įrodymai ir teisiniai argumentai, kuriais pagrindžiamas sprendimo ar jo dalies neteisėtumas ar nepagrįstumas (apeliacinio skundo pagrindas), ir naujų įrodymų pateikimo motyvai;
     5. apelianto prašymas (apeliacinio skundo dalykas);
     6. garantinio mokesčio už apeliacinį skundą sumokėjimą patvirtinantis dokumentas;
     7. priedai, pridedami prie apeliacinio skundo;
     8. apeliacinio skundo surašymo diena ir apeliacinį skundą paduodančio asmens ir/ar jo įgalioto atstovo parašas.
  3. Klubai atsako už savo narių: žaidėjų, trenerių, atstovų, vykdančių ir kitų su klubo veikla susijusių asmenų drausminių sankcijų vykdymą. Prasižengus žaidėjoms, treneriams, klubų atstovams ir kitiems su komanda susijusiems asmenims, klubas moka baudas.
  4. Baudų dydžiai:
     1. už žaidėjos techninę pražangą – 20 Eur;
     2. už trenerio techninę pražangą – 40 Eur;
     3. už diskvalifikacinę pražangą (ne už 2 nesportines pražangas vienų rungtynių metu) – 70 Eur;
     4. Žaidėja arba trenerė (-is), nubausti diskvalifikacine pražanga, yra diskvalifikuojami vienerioms (1) artimiausioms moterų krepšinio lygos čempionato rungtynėms.
     5. už sukeltas muštynes (chuliganiški ar agresyvūs veiksmai) – 150 Eur;
     6. Už komandos neatvykimą į rungtynes ne dėl nenugalimų aplinkybių – bauda 200 Eur ir moterų krepšinio lygos bei varžovių komandos patirtų nuostolių atlyginimas. Varžovų komandai įskaitoma pergalė rezultatu dvidešimt – nulis (20:0);
     7. Už komandos pakartotiną neatvykimą į rungtynes ne dėl nenugalimų aplinkybių – bauda 500 Eur ir klubas šalinamas iš moterų krepšinio lygos čempionato. Varžovų komandai įskaitoma pergalė rezultatu dvidešimt – nulis (20:0);
     8. Jeigu komanda išeina žaisti į aikštelę pavėlavusi daugiau kaip 15 minučių (išskyrus atvejus kuomet vėluojama dėl nenugalimų aplinkybių) – bauda – 30 Eur (rungtynių vyr. teisėjas apie vėlavimą privalo įrašyti į rungtynių protokolą);
     9. Jeigu komanda atsisako žaisti arba pratęsti žaidimą pagal FIBA oficialias krepšinio taisykles (,,Teisės žaisti netekimas”), pergalė skiriama priešininko komandai, į rungtynių protokolą įrašomas rezultatas 20:0 ir skiriama bauda 150 Eur;
     10. Pasikartojus – bauda 300 Eur. Jeigu baudžiamas klubas – rungtynių šeimininkas, tai svečių klubui privalo būti atlygintos visos kelionės išlaidos.
     11. Už komandos žaidėjų, trenerių ar lydinčių asmenų nekorektišką elgesį rungtynių teisėjų, sekretoriato darbuotojų atžvilgiu - bauda nuo 150 Eur iki 200 Eur;
     12. Už žiūrovų ar čempionato dalyvių smurtinius veiksmus varžovų komandos, teisėjų, sekretoriato darbuotojų atžvilgiu – bauda nuo 300 Eur iki 400 Eur ir diskvalifikacija 3 rungtynėms;
     13. Jei moterų krepšinio lygos rungtynėse komanda naudoja kitus nei “Molten” krepšinio kamuolius –bauda 200 Eur;
     14. Visi moterų krepšinio lygos dalyviai (žaidėjos, treneriai, klubų atstovai bei vadovybė) turi susilaikyti nuo viešos nepagrįstos kritikos ir neigiamos nuomonės reiškimo moterų krepšinio lygos ir/ar jos dalyvių atžvilgiu, taip pat nuo konfidencialios, tikrovės neatitinkančios informacijos, žeminančios fizinio asmens garbę ir orumą skleidimo. Už šio reikalavimo nesilaikymą - bauda nuo 300 Eur iki 400 Eur.
  5. Paskirtos piniginės baudos nuskaičiuojamos nuo klubo įmokėto depozito. Jei depozitas išnaudojamas nepasibaigus sezonui, piniginės baudos turi būti sumokėtos per penkias (5) dienas nuo jų paskyrimo. Jei per nurodytą laikotarpį klubas nesumoka baudos, žaidėjoms ar trenerėms/iams neleidžiama dalyvauti varžybose iki bus apmokėta bauda.

# ATSAKOMYBĖ UŽ ANTIDOPINGO TAISYKLIŲ PAŽEIDIMUS

* 1. Visi sportininkai privalo laikytis sąžiningos kovos principo. Žaidėjoms draudžiama vartoti dopingą, bei privaloma laikytis ir nepažeisti Antidopingo taisyklių.
  2. Bet kokių draudžiamų medžiagų (dopingo preparatų) patekimas į sportininkės organizmą yra pačios sportininkės atsakomybė. Atsakomybė už siūlymą, skatinimą ar vertimą vartoti dopingo preparatus arba dopingo metodus tenka ir kitiems asmenims - komandų gydytojams, masažuotojams, treneriams ir kitiems sportininko personalo darbuotojams.
  3. Kasmet atnaujinamas draudžiamų medžiagų (dopingo preparatų) sąrašas pateikiamas Pasaulio antidopingo agentūros (WADA) tinklapyje: [www.wada-ama.org](http://www.wada-ama.org/?fbclid=IwAR2_g0xGW3NGEAxee6hIuoKi_GiQykIMgNhndIrDbFniSGDbqeFUEBTl4ic). o originalus - patvirtintas vertimas puslapyje [www.antidopingas.lt](http://www.antidopingas.lt/?fbclid=IwAR3rixsGtfSiK1q5cfkE_5g_UAOY0bNIiNrdZ9tnnk1VYUOj3hpIl31atwo)
  4. Oficialių lygų, LKF, FIBA, FIBA EUROPE varžybose/čempionatuose dopingo kontrolės procedūros atliekamos pagal Pasaulio antidopingo agentūros (WADA) ir FIBA nuostatuose patvirtintą tvarką, bendradarbiaujant su LKF ir Lietuvos antidopingo agentūra.
  5. Dopingo kontrolė gali būti atliekama visoms Moterų krepšinio lygos A ir B div. žaidėjoms bet kuriuo metu, be išankstinio įspėjimo.
  6. Siekiant apsaugoti komandų žaidėjas ir personalo darbuotojus nuo Antidopingo taisyklių pažeidimų dėl nežinojimo, klubams rekomenduojame įpareigoti žaidėjas ir personalo darbuotojus gauti Antidopingo švietimo sertifikatus. Jie išduodami baigus mokymų kursą internetinėje svetainėje [www.bedopingo.lt](http://www.bedopingo.lt) ir galioja vienus metus.

# RUNGTYNIŲ PROTESTAI

* 1. Jeigu komanda mano, kad jos interesus pažeidė teisėjo (vyr. teisėjo ar teisėjo) sprendimas arba kitas įvykis žaidimo metu, ji turi elgtis taip:
  2. Rungtynėms pasibaigus, kapitonė nedelsdama turi pranešti vyresniajam teisėjui, kad jos komanda protestuoja rungtynių rezultatą. Kapitonė turi pasirašyti protokolo langelyje, vadinamame ,,kapitono parašas protesto atveju”. Kad šis kapitonės pareiškimas taptų galiojantis, būtina, jog oficialus komandos atstovas patvirtintų šį protestą raštu per 15 minučių nuo rungtynių pabaigos. Detalus protesto motyvas nėra būtinas. Pakanka parašyti moterų krepšinio lygos klubas X protestuoja rungtynių tarp “X” ir “Y” komandų rezultatą”.
  3. Protestuojantis klubas privalo per 1-ą valandą nuo rungtynių pabaigos informuoti telefonu ir išsiųsti elektroniniu paštu moterų krepšinio lygos varžybų direktoriui protesto tekstą.
  4. Kad protestas taptų galiojantis ir būtų pradėta jo nagrinėjimo procedūra, nuo klubo depozito, nuskaičiuojamas 100 Eur mokestis. Jei depozitas išnaudotas ar jo likučio neužtenka, klubas visą sumą arba trūkstamą dalį privalo per 24 valandas nuo rungtynių pabaigos pervesti į moterų lygos atsiskaitomąją sąskaitą.
  5. Rungtynių vyresnysis teisėjas per 1-ą val. nuo rungtynių pabaigos turi informuoti apie įvykusį incidentą moterų krepšinio lygos varžybų direktorių.
  6. Protestus nagrinėja ir sprendimus dėl jų patenkinimo ar nepatenkinimo priima lygos Drausmės komisija.
  7. Sprendimas priimamas per 48 valandas nuo visų dokumentų, įskaitant mokesčio sumokėjimą, gavimo.
  8. Jei protestuojantis klubas nesutinka su lygos Drausmės komisijos sprendimu, jis gali pateikti apeliaciją LKF etikos, drausmės ir apeliacinei komisijai, kaip tai numatyta LKF Etikos ir drausmės kodekse.
  9. LKF Etikos, drausmės ir apeliacinės komisijos sprendimas yra galutinis ir neskundžiamas.

Visi moterų krepšinio lygos dalyviai privalo susipažinti su šiais nuostatais iki čempionato pradžios ir juos vykdyti.

Asociacijos ,,Moterų krepšinio lyga“ direktorė Rima Valentienė

Asociacijos „Moterų krepšinio lyga“ varžybų direktorė Martyna Kravčenkaitė

Patvirtinta Asociacijos ,,Moterų krepšinio lyga“ valdybos posėdyje 2022 m. rugpjūčio 30d.

*Priedas Nr. 1*

# ČEMPIONATO SISTEMA IR TURNYRINĖ LENTELĖ

Moterų krepšinio lygos čempionato pradžia 2022 m. spalio mėn., pabaiga – 2023 m. balandžio mėn.

Moterų krepšinio lygos čempionatas vykdomas A ir B divizionuose:

# A DIVIZIONAS/BALTIJOS MOTERŲ KREPŠINIO LYGA

1. Vilniaus „Kibirkštis“
2. Kauno „Aistės-LSMU“
3. Šiaulių „Šiauliai“
4. Klaipėdos „Neptūnas“
5. Klaipėdos LCC Tarptautinis Universitetas

**A divizionas**

1. Vilniaus „Kibirkštis“ (Lietuva)
2. Kauno „Aistės-LSMU“ (Lietuva)
3. Šiaulių „Šiauliai“ (Lietuva)
4. Klaipėdos „Neptūnas“ (Lietuva)
5. Rygos TTT (Latvija)
6. Rygos BJBS (Latvija)
7. Liepojos „Liepaja/LSSS“ (Latvija)
8. Rygos Stradina Universitate (Latvija)
9. Klaipėdos LCC Tarptautinis universitetas (Lietuva)
10. Audentes Spordigumnaasium (Estija)
11. Talino Ulikool (Estija)
12. Daugpilio universitetas (Latvija)

**Baltijos moterų krepšinio lyga**

## Moterų krepšinio lygos čempionatas vykdomas 2 etapais:

* **I etapas – Reguliarusis sezonas** (2022 m. spalis – 2023 m. kovas)
* **II etapas – Finalo serija** (2023 m. kovas – 2023 m. balandis)

## Reguliajame sezone žaidžiami 2 ratai:

* **1-2 ratai** (2022 m. spalis – 2023 m. vasaris) žaidžia penkios Lietuvos komandos, jos kartu su penkiomis Latvijos komandomis bei dvejomis Estijos komandomis dalyvauja Baltijos moterų krepšinio lygoje namai - išvyka formatu. Visi taškai žaidžiant tarpusavyje Lietuvos komandoms užsiskaito į bendrą moterų krepšinio lygos čempionato sistemą. Pirmas dvi vietas Baltijos moterų krepšinio lygoje užėmusios komandos iš karto papuola į Baltijos lygos finalinį ketvertą. 3-6 vietas atitinkamai užėmusios komandos žaidžia ketvirtfinalius formatu: 3-6, 4-5. Žaidžiama iš taškų skirtumo, namai-išvyka formatu. Ketvirtfinalius laimėjusios komandos

žaidžia finaliniame ketverte kartu su 1 ir 2 vietą užėmusiomis komandomis po reguliaraus sezono.

* Po dviejų ratų Moterų krepšinio lygos čempionato A div. 1-ą ir 2-ą vietą užėmusios komandos iškart patenka į pusfinalį. Komandos, kurios užėmė 3-ią, 4-tą, 5-tą vietą (A divizionas) ir B div. 1-ąją vietą po dviejų ratų užėmusi komanda, žaidžia papildomas dvi rungtynes – namai/išvyka formatu, iš taškų skirtumo. A div. 3-ia komanda su B div. 1-a komanda, o A div. 4-ta su A div. 5-ta komanda. Dvi komandos nugalėtojos patenka į A divizono pusfinalius. Namų salės pranašumą turi aukštesnę vietą A div. užėmusi komanda.
* B diviziono 1-ąją vietą užėmusi komanda bet kokiu atveju lieka žaisti B diviziono atkrintamosiose varžybose ir t.t.

## Finalo serijos:

**Pusfinalyje** susitinka reguliariąjame čempionate 1 ir 4 bei 2 ir 3 vietas užėmusios komandos. Pusfinalio serijoje žaidžiama iki 2 laimėtų rungtynių.

**Finale** išaiškinama Moterų lygos 2022-2023 m. sezono čempionė, vicečempionė ir trečios vietos laimėtoja. Serija žaidžiama iki 3 laimėtų rungtynių.

Pusfinalio ir finalo varžybų metu pirmąsias rungtynes namuose žaidžia komanda, reguliariame sezone užėmusi aukštesnę vietą, antrąsias – žemesnę vietą reguliariame sezone užėmusi komanda, trečiąsias – aukštesnę ir t.t.

# B DIVIZIONAS

## I etapas – reguliarusis sezonas (2022 m. spalis – 2023 m. kovas)

Komandos grupėje tarpusavyje žaidžia dviem ratais, namuose ir išvykoje.

1. Alytaus „RKL-GUT.LT“
2. Vilniaus BC 7bet
3. Kauno „LSU – Kaunas“
4. Vilniaus universitetas
5. Vilniaus „DPV“
6. Vilniaus „Kibirkštis-MRU“
7. Vilniaus ,,Kamanė“
8. Lietuvos Sveikatos Mokslų Universitetas
9. KK Patriotės
10. Panevėžio „Naftėnas – R. Sargūno SG-SC“
11. Akmenės rajono SC ,,Patriots“
12. Druskininkų BC „Deivės“
13. Kėdainių SC

**B divizionas**

## II etapas – iššūkio etapas

## Pirmąją vietą po dviejų ratų užėmusi komanda patenka į A diviziono atkrintamąsias rungtynes dėl patekimo į A diviziono pusfinalius. Žaidžiama su A diviziono 3-iąją vietą užėmusia komanda iš dviejų rungtynių (namai-išvyka), taškų skirtumo. Namų aikštės pranašumą turi A diviziono komanda. Laimėjusi komanda patenka į A diviziono pusfinalį.

## B diviziono komanda, nepaisant rezultato iššūkio etape, ir toliau varžosi B diviziono III etape – atkrintamosiose varžybose.

## III etapas – atkrintamosios varžybos (balandis)

Ketvirtfinalių poros po pirmo etapo užėmusios atitinkamas vietas: 1-8, 2-7, 3-6, 4-5. Žaidžiamos dvi rungtynės, iš taškų skirtumo, namai-išvyka formatu. Namų aikštės pranašumą turi 1- 4 vietas užėmusios komandos.

## IV etapas – finalinis ketvertas (balandis)

Finalo ketvertas. Į finalo ketvertą patenka ketvirtfinalių nugalėtojos. Pusfinalių poros:

1-8 Laimėtoja – 4-5 Laimėtoja

2-7 Laimėtoja – 3-6 Laimėtoja

Pusfinalių laimėtojos patenka į finalą, pusfinalių pralaimėtojos žaidžia rungtynes dėl 3- ios vietos.

*Moterų krepšinio lygos B diviziono laimėtoja žaidžia peržaidimo 2 rungtynes (taškų skirtumu) su A diviziono penkta vieta dėl patekimo į A divizioną.*

## Komandų vietų nustatymas turnyrinėje lentelėje

* + 1. Komandos klasifikuojamos pagal iškovotus taškus: už kiekvienas laimėtas rung- tynes skiriami 2 taškai, už pralaimėtas – 1 taškas. Už komandos neatvykimą žaisti ir netekus teisės žaisti - skiriama 0 taškų.
    2. Jei 2 ar daugiau komandų turi vienodą pergalių - pralaimėjimų santykį visose grupės rungtynėse, tai rungtynių tarp šių 2-jų (ar daugiau) komandų rezultatas (- ai) lemia šių komandų klasifikaciją. Jei 2-jų ar daugiau komandų tarpusavio rungtynių pergalių - pralaimėjimų santykis vienodas, eilės tvarka naudojami tokie kriterijai:
    3. didesnis įmetimų skirtumas tarpusavio rungtynėse;
    4. didesnis įmetimų skaičius tarpusavio rungtynėse;
    5. didesnis įmetimų skirtumas visose atitinkamo etapo grupės rungtynėse;
    6. didesnis įmetimų skaičius visose atitinkamo etapo grupės rungtynėse.
    7. Jei šių kriterijų nepakanka, komandų klasifikacija nustatoma burtais.

*Priedas Nr. 2*

**LIETUVOS MOTERŲ KREPŠINIO LYGA**

2022/2023 m. sezonas

ANKETA DĖL RUNGTYNIŲ NUKĖLIMO

|  |
| --- |
|  |

*divizionas*

|  |
| --- |
|  |

*komandos pavadinimas*

|  |
| --- |
|  |

*data*

**Priežastis, dėl kurios prašoma nukelti rungtynes:**

Nepakankamas skaičius žaidėjų, galinčių dalyvauti rungtynėse pagal Moterų lygos nuostatus (minimalus žaidėjų skaičius – 8, komandoms sutarus ir gavus patvirtinimą iš varžybų direktorės-7).

|  |
| --- |
|  |

Žaidėjų skaičius komandos vardinėje paraiškoje:

Prašomų nukelti rungtynių data, numeris ir varžovas:

|  |
| --- |
|  |

Prašomų nukelti rungtynių nauja data, laikas:

|  |
| --- |
|  |

|  |  |  |
| --- | --- | --- |
| ***EIL. NR.*** | ***VARDAS PAVARDĖ*** | ***Negalėjimo dalyvauti rungtynėse priežastis\**** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |

|  |  |
| --- | --- |
| **KOMANDOS VADOVAS:** |  |
|  | *(vardas, pavardė, parašas) A. V.* |